### Beslutning

Anbefales.

### Sagsfremstilling

## Resume og sagens baggrund

Der anmodes om en beslutning om, at Gørlev, Sæby og Kirke Helsinge får tilbudt fjernvarme, samt at bygningsejere der i dag varmeforsynes med olie- eller gasfyr informeres om deres muligheder for at skifte varmekilde.

Indstillinger

Direktøren indstiller, at

1. Bygningsejere med olie- eller gasfyr i områder med fjernvarme orienteres skriftligt om at de kan få fjernvarme
2. Bygningsejere med olie- eller gasfyr i Gørlev, Sæby og Kirke Helsinge orienteres skriftligt om at de får tilbudt fjernvarme
3. Bygningsejere med olie- eller gasfyr i resten af kommunen udenfor fjernvarmeområder og udenfor Gørlev orienteres skriftligt om at de ikke får fjernvarme

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Administrationen orienterede den 2. juni og 28. september om varmeplanlægningen for de ejendomme, der i dag forsynes med olie eller naturgas, som ligger udenfor områder, der i dag er udlagt til fjernvarme.

I følge Bygnings- og Bolig Registret (BBR) er der Kalundborg Kommune ca. 800 bygninger der har naturgasfyr og ca. 3.800 bygninger med oliefyr.

I følge Regeringens *[adresse] kan mere II*, skal kommunerne inden årsskiftet give besked til ejendomme, der varmeforsynes med olie- eller gasfyr, om de får tilbudt fjernvarme.

Rådgiveren Jean Mortensen har udført en screening af alle ejendomme i Kalundborg Kommune for at kortlægge de ejendomme, hvor der er en samfundsøkonomisk og forbrugerøkonomisk gevinst ved at etablere fjernvarme sammenlignet med individuelle varmepumper.

Screeningen viser, at der i "gas byen" Gørlev, er en samfunds- og forbrugerøkonomisk gevinst ved fjernvarme.

Administrationen vurderer ligeledes, at der er en samfunds- og forbrugerøkonomisk gevinst ved at lave et samlet fjernvarmeprojekt for Gørlev, Sæby og Kirke Helsinge.

Derimod er der umiddelbart ikke samfunds- og forbrugerøkonomisk gevinst ved fjernvarmeforsyning til hver af "gas byerne" Sæby, Kirke Helsinge og [adresse].

Administrationen anbefaler, på den baggrund, at der i 2023 udarbejdes et samlet varmeprojekt for Gørlev, Sæby og Kirke Helsinge i samarbejde en lokal varmeforsyning fx Høng eller Kalundborg Forsyning.

Et samlet varmeprojekt for området er i overensstemmelse med kommunens udviklingsstrategi og flugter med [adresse] ejerstrategi.
Administrationen vurderer, at fjernvarme under et for de tre byer vil styrke attraktiviteten for boligerne og dermed understøtte kommunens bosætningsstrategi der arbejder for skabe gode områder at bo og leve i.

Altså at Gørlev, Kirke Helsinge og Sæby fastholdes som attraktive steder at bo og leve i.

Administrationen har haft en indledende dialog med henholdsvis Kalundborg Forsyning og Høng Varmeværk.

Administrationen anbefaler, at bygningsejere med olie- eller gasfyr i Gørlev, Sæby og Kirke Helsinge orienteres skriftligt om, at de får tilbudt fjernvarme, samt at der i 2023 udarbejdes et varmeprojekt.

Implementeringen af et konkret varmeprojekt skal i følge Regeringens *[adresse] kan mere II* ske inden 2028.

[adresse] har ca. 80 bygninger der forsynes med gas. Et lokalt drevet projekt om at lave en fælles mindre varmeforsyning har en stor tilslutning i [adresse].
Kalundborg Kommune og [adresse] understøtter de lokale initiativtagere i [adresse] med information og vejledning.
Tilsvarende kan Kalundborg Kommune understøtte andre by- og landsbysamfund, der overvejer en fælles opvarmningsløsning.

Ejendomme med gas- og oliefyr udenfor eksisterende fjernvarmeområder eller udenfor Gørlev får brev om deres muligheder for fx at skifte til varmepumper og støtte muligheder fra fx Energistyrelsens bygningspulje.

Boliger med oliefyr der i dag ligger i eksisterende fjernvarmeområder for Kalundborg Varmeforsyning A/S, Hvidebæk Fjernvarmeværk, Svebølle-Viskinge Fjernvarmeværk, Høng Varmeværk og Snertinge-Særslev-Føllenslev Energiselskab får brev om, at de har mulighed for at tilslutte sig de eksisterende varmeforsyninger.

Administrationen forventer, at der kan sendes breve ud til de berørte boligejere sidst i november. Der sendes breve ud til ca. 4.600 bygningsejere i Kalundborg Kommune.

Det skal bemærkes, at brevene sendes ud med baggrund i Bygnings- og Boligregistret (BBR). Det er bygningsejerens ansvar, at oplysningerne i registret svarer til de faktiske forhold. Fra tidligere kampagner ved administrationen imidlertid, at der vil være en del bygningsejere, der fx har skiftet olie- eller gasfyret til træpiller eller varmepumper, men at BBR ikke er blevet opdateret. Derfor forventer administrationen et øget antal henvendelser omkring konkrete bygningers registrerede varmekilder.

## Økonomiske konsekvenser

Ingen.